Zanzibaras
Zanzibaras (suah. Jamhuri ya Watu wa Zanzibar) – pusiau autonominis Tanzanijos administracinis vienetas, kurį sudaro salos rytinėje Afrikos pakrantėje, Indijos vandenyne. Jame yra dvi didelės salos (Zanzibaras ir Pemba), taip pat daugybė smulkių salelių. Gyventojų – apie 1 mln. (2000 m.), bendras plotas – 2643 km². Svarbiausias Zanzibaro centras – Zanzibaras, kurio senamiestis vadinamas Stone Town (suah. Mji Mkongwe, Akmeninis miestas).